वैतरणी व्रत का प्रभाव यही है कि जो व्यक्ति यह व्रत करता है वह इस वैतरणी नदी को बिना किसी कष्ट के क्षण भर में पार कर लेता है. यह व्रत मार्गशीर्ष कृष्ण पक्ष एकादशी (Margshirsha Krishna Ekadasi) के दिन किया जाता है. इस व्रत में व्रत करने वाले को नियम निष्ठा के साथ दिन के समय भगवान विष्णु की पूजा करनी चाहिए. रात में श्यामा गाय यानी काले रंग की गाय की श्रद्धा भक्ति पूर्वक पूजा करें. पहले गाय की सिंग और खुर को धोएं फिर उनपर चंदन आदि का लेप करें. इसके पश्चात मुख से लेकर पूंछ तक सभी अंगों की पूजा करें. पूजा के पश्चात अपने सामर्थ्य के अनुसार पुरोहित को दान दक्षिण देकर विदा करें.